ན་ནིང་ད་ལོར་བླ་མ་དང་དགེ་བཤེས་འགའ་རེས་དགོན་པ་གསར་བཞེངས་ཀྱི་མཛད་སྒོ་དང་།སློབ་གྲྭ་ལེགས་འགྲུབ་ཀྱི་རྟེན་འབྲེལ་སོགས་མཛད་སྒོ་ཅི་རིགས་ཤིག་བསྡུ་བཞིན་པ་དག་གིས་མགྲོན་པོ་འབོད་སྟངས་དང་བགྲོ་གླེང་བྱེད་སྟངས་སོགས་ལ་གཟིགས་དང་།དོན་གྱིས་དེ་དག་ནི་སེམས་ཅན་ཐམས་ཅད་མ་ལྟར་བསམ་དགོས་པའི་ཆོས་ཀྱི་ཉམས་ལེན་པ་དག་གི་སྤྱོད་པ་དོན་དུ་གཉེར་སྟངས་ཤིག་རེད་དམ།གྲུབ་མཐའ་རིས་མེད་ཅེས་ཆེན་པོ་ཆེན་པོ་ཞིག་བཤད་མཁན་དག་གིས་ལག་བསྟར་ལེན་ཕྱོགས་ཤིག་རེད་དམ།འདི་ལྟར་ཚོགས་པ་བྱེ་བྲག་པ་ཞིག་གི་མགོ་གཙོ་ཡིན་ཡང་ཁོའི་གྲུབ་མཐའི་ཕྱོགས་གཏོགས་ཀྱི་མཁས་པས་བསྙད་པ་དག་མགྲོན་དུ་འབོད་པ་ལས་གཞན་དག་མིག་གིས་མི་མཐོང་དོན་ག་རེ་ཡིན་ནམ།སེམས་ཅན་ཐམས་ཅད་དམ།མི་རིགས་མི་རིགས་ཞེས་ཆེན་པོ་ཆེན་པོ་ཞིག་གླེང་ཞོར་དུ་ལས་ཀ་ཆུང་ཆུང་ཆུང་ཆུང་ཞིག་གཉེར་གྱིན་པ་འདི་དག་ནི་ཀ་ཁ་མི་ཤེས་པའི་རྒད་པོ་གཤིས་གྱོང་འགའ་རེ་ལྟར་ཨ་མའི་ཁ་ཕོར་གཙང་ཞེན་ལ་ཕྱོགས་པའི་ལས་ཀ་བྱེད་སྟངས་ལ་ཁྱེད་ཅག་གིས་ཉམས་ལེན་གནངས་ཀྱིན་ཡོད་དམ།